NaiveNeuron/SloPal huggingface dataset:
Kuffa, Štefan, poslanec NR SR (2023-06-14):
... a jednoducho, ale poprosím vrátiť späť čas, lebo ste mi skákali tuná po, pol minúty do reči. Pán Ódor, to, čo vy ste, vaša predchádzajúca vláda čo urobila, tak to je vrchol drzosti a to je vlastizrada toto, čo zrobili. Pretože my vlastný vzdušný priestor, sme odkázaní na to, minister obrany tuná sedí, sme odkázaní na Poliakov, na Čechov, na Maďarov. Prosím vás pekne, to kde sme sa dopracovali? A keď už tak vás tuná mám, pán Ódor, ja vás vyzývam aj celú vládu, aby ste požiadali ukrajinskú vládu, aby vrátili nám späť tieto... (Prerušenie vystúpenia predsedajúcim.)
Glváč, Martin, podpredseda NR SR (2019-09-25):
Ďakujem. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Áno? Nech sa páči.
Beblavý, Miroslav, poslanec NR SR (2015-07-02):
Ďakujem pekne. K pánovi poslancovi Kaníkovi. To, čo ste povedali, je určite pravda, len by som to možno doplnil o buď nefunkčný, alebo povedzme, že polofunkčný biznis, aby sme boli spravodliví. To znamená, že jedna vec je, či sa to niekomu dohodí ako biznis. A len keď sa to robí za cenu toho, že sa z toho vytvorí monopol, ktorý je jednak predražený, ale zároveň teda aj užívateľsky veľmi nekomfortný a nefunkčný, alebo polofunkčný, aby som teda zostal spravodlivý, tak vtedy nastáva úplne najväčší problém. A to je niečo, čo sledujeme širšie, nielen pri elektronickom trhovisku, ale pri drvivej väčšine vládnych informatických projektoch, že výsledkom nie sú len hlboko predražené projekty, ale projekty, ktoré sú buď úplne nefunkčné, alebo sú nanajvýš polofunkčné. A táto kombinácia je už aj pre občana, pre našu ekonomiku, pre naše spravovanie, nechcem povedať, že smrtiaca, ale minimálne je to vážna choroba, ktorá ohrozuje fungovanie tohto štátu. Lebo to, čo kedysi bola nadstavba, je dnes chrbtica tohto štátu, a to sú informačné systémy. A týmto prístupom, ktorého príkladom je, áno, aj elektronické trhovisko, sa dostávame do zásadných problémov. Pán kolega Martvoň, ja som už dávnejšie povedal, že ja vám rád prenechám rôzne miesta na vystúpenie, lebo vás ani netreba komentovať, takže ani vás tu nebudem komentovať. Kto má záujem pochopiť, aké hlúposti ste povedali, môže si znovu pozrieť môj príspevok, aj keď tým nechcem k tomu nikoho nútiť, lebo zase tie príspevky sú dlhé a pre väčšinu ľudí predsa len nezaujímavé. Ďakujem.
Laššáková, Jana, podpredsedníčka NR SR (2014-11-08):
Procedurálny návrh, pán poslanec! Pán poslanec Frešo.
Borec, Tomáš, minister spravodlivosti SR (2013-03-15):
Ďakujem pekne. Ešte veľmi krátko záverom som chcel povedať, naozaj, čas beží neúprosne vpred, mám ešte ďalšie body, ale myslím si, že je to dosť dôležitá vec, aby som sa ešte krátko vyjadril bez toho, že by som chcel otvárať nové otázky. Chcel len zareagovať na to, čo tu bolo povedané. Skutočne chystáme veľkú novelu, kde tieto veci chceme riešiť. Ja som skôr, a možno sme sa nepochopili, hovoril o tom, že k tomuto návrhu, ktorý je tu dnes, ak to chcete upresniť nejako a viete ako, tak budem veľmi rád, keď mi pomôžete. Ale ja by som upozornil ešte raz na bod 24, dôvodová správa, kde sa hovorí úplne jasne, že tu nejde o nepomerné, nepomerné dávky k tej desaťdávkovej alebo k tej minimálnej dávke, ktorá je desať, áno, alebo tá suma, ten horný limit. Vy ste spomínali Cinkotu, ten mal 230 dávok u seba. No tak to je, samozrejme, niečo úplne iné. My hovoríme o spotrebiteľoch, ktorí majú, ja to odcitujem, ktorí majú u seba „množstvo mierne prevyšujúce hranicu desaťnásobku obvyklej jednorazovej dávky“. (Reakcia z pléna.) To je... (Reakcia z pléna.) Nie, nehovorím, že je záväzná, ale, samozrejme, je to jasný návod zákonodarcu, akým spôsobom myslí úpravu právnu. Takže ja netvrdím, že to je prameň práva, to by sme sa asi dostali veľmi ďaleko v argumentácii. Ale vysvetľuje úplne jasne, kam zákonodarca mieri. A skutočne ide o to, ako to už bolo viackrát povedané, že ide o tých držiteľov drogy, ktorí sa dostávajú do pasce skutočne desaťnásobku jednorazovej dávky. Keď majú 11-násobok alebo 12-násobok, možno 15-násobok maximálne, áno, tak títo sa dostávajú na 4 roky do väzenia. A týchto chceme uchrániť od tejto neprimeranej sankcie. Toľko som chcel povedať. Veľmi pekne vám ďakujem za pozornosť.
M. Číž, podpredseda NR SR: (2007-02-07):
(Hlasovanie.) Prítomných 128 poslancov, za 109 poslancov, zdržalo sa 18 poslancov, nehlasoval 1 poslanec. Tieto návrhy sme schválili. Nech sa páči, pán spravodajca.
J. Burian, poslanec: (2008-01-31):
Ďakujem pekne.
Vašečka, Richard, poslanec NR SR (2017-12-06):
Presne tak, buďte ticho. Ticho. Ticho. Ďakujem. Že takýmto spôsobom postupujete, je vaša vec, ale nie je to, nie je to na nejakú úroveň Národnej rady. Takže ja ti ďakujem, Igor, že si zase ukázal, ako sú na to nastavení a že potrebujú prekryť iba veci a znova a znova útočia do teba namiesto, aby riešili Roberta Kaliňáka. Ďakujem.
Varga, Ivan, poslanec NR SR (2012-11-29):
... s odporúčaním gestorského výboru schváliť ho.
Kuffa, Štefan, poslanec NR SR (2022-05-20):
Ak štát prestane klásť dôraz na rodinu, tak to je rozpad štátu. Ja som rád a vítam to, že minister financií nabral odvahu a prišiel tuná s týmto návrhom zákona, ktorý výrazným spôsobom podporuje rodiny. Spomeniem jeden príklad, keď som sa ocitol v takom krásnom portugalskom meste, Villarreal sa volá, a deti nás pozvali do reštaurácie a bol to taký nádherný výhľad smerom dole z tej reštaurácie, kde tiekla divoká portugalská rieka. A vtedy som si uvedomil, aký je obrovský rozdiel medzi Slovenskom a Portugalskom. Tak ako Igor Matovič to spomínal, že na 20 stranách jedálneho lístku nejaké dve-tri menu pre, pre naše deti. Tam tá reštaurácia bola plná detí, tam tie portugalské rodiny s tými deťmi, tie decká behali pomedzi stoly a ten personál, ten sa tešil a v podstate bol k dispozícii aj tým deťom a brali ich ako plnohodnotných zákazníkov. Aký asi my máme vzťah k rodinám a k našim deťom, keď to aj cez ten jedálniček a ten jedálny lístok, ktorý my tuná v tých reštauráciách máme, tak ich úplne ignorujeme. Tak ako strana SaS, bolo to tuná spomenuté, bude vyplakávať, že ideme oligopoly a monopoly zdaniť a bohatým firmám zobrať, a pritom tu na druhej strane budú vykrikovať, že akým bohatým rodinám že budeme dávať rodinné prídavky. No, rodinné prídavky si zaslúžia všetky deti, tie patria deťom, a či si bohatý rodič, alebo nie si bohatý rodič, dať všetkým. Hľadať tuná a hovoriť, že aký sociálny systém je spravodlivý, nie je spravodlivý. On do istej miery spravodlivý je, ale sú situácie, kde treba zobrať a tým slabším treba dať.
Kyselica, Lukáš, poslanec NR SR (2023-03-15):
Hlasovanie teraz o sedemnástej.
Mizík, Stanislav, poslanec NR SR (2018-06-20):
Vážený pán predsedajúci, kolegyne, kolegovia, v rozprave vystúpili dvaja poslanci, Žarnay a Mizík. Nebol podaný žiaden procedurálny návrh. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Kollár, Boris, predseda NR SR (2021-10-26):
Evidujem sedem faktických poznámok. S prvou vystúpi pán poslanec Kotleba, nech sa páči, máte slovo.
Martvoň, Anton, poslanec NR SR (2015-04-16):
... pozrite si históriu KDH. (Reakcie z pléna.) Znova vrátim sa k tomu, citujem pána Krajniaka, ktorý bol (ruch v sále) predstaviteľom KDH a bol podpredsedom strany NOVA... (Neutíchajúci ruch v sále a prerušenie vystúpenia predsedajúcou.)
Čellár, Miroslav, poslanec NR SR (2024-02-13):
Ďakujem pekne, pán predseda, pripomínam členom ústavnoprávneho výboru zasadnutie o dvanástej hodine v zasadačke výboru, ďakujem.
F. Mikloško, poslanec: (2005-03-17):
Tento zákon má dva paragrafy a prílohu, kde sú popísané v štyroch bodoch budovy, ktoré by sme mali vrátiť Matici slovenskej. Ja som už na začiatku povedal pri prvom čítaní, že to je istý proces hľadania riešenia päťročného sporu medzi Maticou slovenskou a medzi Slovenskou národnou knižnicou, resp. medzi ministerstvom kultúry. S uspokojením môžem konštatovať, že 15. marca, to znamená pred dvomi dňami, sme podpísali delimitačný protokol medzi ministerstvom kultúry a Maticou slovenskou, čím definitívne tri budovy doteraz v správe Matice slovenskej, to znamená Hostihora, prvá budova Matice slovenskej a kaštieľ Diviaky, prešli na Slovenskú národnú knižnicu. A toto by mala byť náhrada, aby Matica slovenská mohla vo vlastných priestoroch ďalej žiť a budovať najmä v jej historickom sídle v Martine. Všetky džentlmenské dohody, ktoré sprevádzali tento proces niekoľkomesačného vyjednávania, sa plnia, preto by som vás chcel poprosiť, aby ďalší krok k tomu konečnému uzmiereniu sme podporili tento návrh zákona, ktorý by nemal byť konfliktný, pretože je to majetok štátu doteraz v správe Matice slovenskej, čiže nikoho odtiaľ nevytláčame, naopak, do niektorých budov bude treba vraziť mnohé prostriedky, ktoré Maticu čakajú. Ďakujem.
Danko, Andrej, podpredseda NR SR (2024-06-11):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť do rozpravy niekto ústne. Pán poslanec Vančo.
B. Bugár, podpredseda NR SR: (2004-02-03):
(Hlasovanie.) Prítomných 133 poslancov, za 64, proti 13, zdržalo sa 56. Konštatujem, že ani tieto pozmeňujúce návrhy neboli schválené. J. Hurban, poslanec: Posledné hlasovanie bude o pozmeňujúcom návrhu, ktorý predniesol pán poslanec Jaduš. Môžeme hlasovať spoločne o bodoch 1 a 2?
Grendel, Gábor, podpredseda NR SR (2020-07-14):
Posledná ústne prihlásená je pani poslankyňa Marcinková a pripomínam poslancom, že po jej vystúpení a po prípadnom vystúpení pána navrhovateľa a spravodajkyne pristúpime k hlasovaniu k dvom návrhom na skrátené legislatívne konanie. Nech sa páči, pani poslankyňa, máte slovo.
Hrnčiar, Andrej, podpredseda NR SR (2019-11-28):
Prosím prezentujme sa a hlasujme. (Hlasovanie.) Prítomných 130, za 98, proti 2, zdržali sa 22, nehlasovali 8. Konštatujem, že sme schválili návrh novely Trestného zákona. Budeme hlasovať o bode 28 programu, je to druhé čítanie o návrhu poslancov Baláža, Smolíkovej a Pamulu na vydanie zákona, ktorým sa mení a dopĺňa zákon č. 595/2003 Z. z. o dani z príjmov, tlač 1734. Prosím spoločného spravodajcu z výboru pre financie a rozpočet, poslanca Eduarda Adamčíka, aby hlasovania uvádzal. (Hlasovanie o návrhu poslancov Národnej rady Slovenskej republiky Radovana Baláža, Evy Smolíkovej a Petra Pamulu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1734.)
Ďuriš Nicholsonová, Lucia, podpredsedníčka NR SR (2018-02-09):
Pán poslanec Paška.
Fitz, Peter, poslanec NR SR (2013-10-22):
Pán predseda, dajte, prosím, hlasovať o návrhu pána poslanca Viskupiča, o bode č. 1, o návrhu – uvedené pod bodom č. 2 – hlasovať nemôžeme, nakoľko sme schválili bod 11 spoločnej správy. Hlasujeme o bode č. 1 poslanca Viskupiča. Dajte, prosím, hlasovať.
Žiga, Peter, podpredseda NR SR (2024-06-19):
Prezentujme sa a hlasujme. (Hlasovanie.) 136 prítomných, 49 za, 87 sa zdržalo. Návrh sme neschválili.
Hrnčiar, Andrej, podpredseda NR SR (2017-12-07):
Pán poslanec Drobný.
Martvoň, Anton, poslanec NR SR (2012-10-16):
Ďakujem pekne. Pán Hlina, znova iba pre vysvetlenie. V podstate ten strop, alebo skôr pre objasnenie, ten strop pri zdravotnom poistení aj v minulosti bol. Bolo to aj za bývalej Dzurindovej vlády. Ten strop je tam, aspoň ja čo si pamätám, pri zdravotných odvodoch už od nepamäti, alebo už dlhé roky. Vec je taká, že, alebo v čom je ten problém. Iba to, že bola tu určitá skupina ľudí, ktorí si príjmy vyplácali cez dividendy a mali zvýhodnenú sadzbu poistného 10 percent. Prečo ľudia, ktorí tvrdo pracujú ako samostatne zárobkové činné osoby by mali platiť 14 %-né zdravotné poistenie?! Ako prečo? Ako kvôli tomuto, znova zdôrazňujem, ide o rovnosť pred zákonom. A ten strop, no, samozrejme, ja chápem, že ho kritizujete. To je na zváženie, či ho tam nechať, alebo nenechať, ale vždy tam bol, alebo čo si ja pamätám, aj v minulosti za bývalých vlád, ten strop tam bol. Ale keď je tam daný strop, ja neviem, 120-násobok nejakého výpočtového vzorca, či už vymeriavacieho základu alebo priemernej mzdy, tak ten strop neznamená, že ten, čo zarába viac ako ten strop, že nebude platiť zdravotné odvody. Bude, ale iba z toho stropu. Ako sám ste povedali, či zaplatí 5 000 eur na odvodoch alebo 7 000, mu to je jedno. No tak, tak je to nastavené. Tak bude platiť 5 000 na odvodoch. No nezaplatí 7 000, ale 5 000. Ale bude platiť taktiež na odvodoch ako iní občania. Ale doteraz to bolo tak, že platil iba 10 percent. A SZČO, ale aj ostatní, ktorí majú nepravidelné príjmy, tak 14 percent. Čiže rovnosť pred zákonom, znova iba zdôrazňujem. Samozrejme, je to na vás, či sa rozčúlite, či nie, ale zase sme všetci ľudia.
Schlosár, Rastislav, poslanec NR SR (2021-10-19):
Pán poslanec Lehotský, ak je naozaj cieľom to, cieľom tejto novely zákona umožniť osobám, ktoré sú v karanténe kvôli COVID-u, aby mali možnosť voliť, tak ako je to napísané v dôvodovej správe, tak potom nerozumiem naozaj tomu, prečo celá tá prekážka volebného práva z tohto dôvodu odtiaľ zo zákona jednoducho nevypadla? Prečo toto nechcete zmeniť? A prečo neuvádzate aj tie konkrétne podmienky? Ja som tu už hovoril, hej? Čiže toto je zatiaľ len v rovine nejakého deklarovaného cieľa, ale tak ako je ten zákon postavený teraz a ako ho plánujete vy rozšíriť, tak aby sa vlastne tá prekážka volebného práva stala realizovateľnou, tak momentálne naozaj umožňuje to, čo som hovoril, umožňuje tie riziká, umožňuje zneužitie. Ak chcete zabrániť tomu zneužitiu, tak by ste mali zmeniť samotné paragrafové znenie a nie robiť nejaké deklarácie do dôvodovej správy, ktoré v podstate o ničom nevypovedajú. A, pán poslanec Benčík, tí vojaci na zahraničné misie nechodia len do nejakých exotických krajín niekde do Ázie, do Afriky, kde sú kadejaké choroby typu žltá zimnica a týfus a podobné, podobné choroby, ale chodia aj do krajín, ako je napríklad Cyprus, alebo jednoducho kedysi boli na zahraničných misiách, a tak sa to nazýva, aj keď to sú častokrát nie zahraničné misie, ale okupačné misie, chodili napríklad aj do bývalej Juhoslávie, čo je relatívne krajina, ktorá je nielen teda európska, ale aj nie až tak vzdialená Slovensku. Čiže tu naozaj nie je dôvod na to, aby sme teraz nútili vojakov očkovať sa z toho dôvodu, že idú na nejakú misiu, lebo kdekoľvek pôjdu, všade sa bude vyžadovať to, aby boli zaočkovaní práve proti COVID-u, nie proti nejakej exotickej chorobe.
Danko, Andrej, predseda NR SR (2016-09-09):
Pán poslanec Jozef Mihál.
A. Belousovová, podpredsedníčka NR SR: (2008-09-12):
Pani ministerka ako navrhovateľka, chcete zaujať stanovisko? Nech sa páči.
Bugár, Béla, podpredseda NR SR (2019-06-27):
Ďakujem. Pán spravodajca? Nie. Prerušujem rokovanie o tomto bode programu. Pristúpime k Výročnej správe o činnosti Ústavu pamäti národa za rok 2018 (tlač 1496). Dávam slovo predsedovi Správnej rady Ústavu pamäti národa Jánovi Pálffymu, aby správu uviedol. Nech sa páči.
P. Minárik, poslanec: (2004-12-07):
Predseda Národnej rady Slovenskej republiky v rozhodnutí zo 16. novembra 2004 č. 959 konštatoval a poslancom Národnej rady Slovenskej republiky oznámil, že funkčné obdobie predsedu Najvyššieho kontrolného úradu Slovenskej republiky Jozefa Stahla a podpredsedov Najvyššieho kontrolného úradu Slovenskej republiky Danice Borisovej  a Igora Malého, ktorí svoju funkciu začali vykonávať 15. decembra 1999, uplynie 15. decembra.
Sulík, Richard, predseda NR SR (2010-08-11):
Pán Číž, prosím vás pekne, nerozprávajte.
Laurenčík, Milan, podpredseda NR SR (2020-04-29):
Ďakujem. Prerušujem rokovanie o tomto bode programu. (Zaznievanie gongu.) Vážené panie poslankyne, páni poslanci, pred tým ešte, ako pristúpime k ďalšiemu bodu programu 6. schôdze, by som chcel vyzvať všetkých poslancov, ktorí sú v kanceláriách, keby sa pomaly dostavili do rokovacej sály, pretože po tomto bode budeme hlasovať. Ďalším bodom programu je návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 540/2001 Z. z. o štátnej štatistike v znení neskorších predpisov . Návrh vlády má parlamentnú tlač 79. Prosím podpredsedu vlády a ministra financií Slovenskej republiky Eduarda Hegera, aby návrh vlády odôvodnil. Pán minister, máte slovo.
Laurenčík, Milan, podpredseda NR SR (2021-06-15):
Pán poslanec, dal som vám 15 sekúnd, aby ste dokončili, už ste dostal minútu, takže váš čas vypršal. Ďakujem veľmi pekne. S ďalšou faktickou poznámkou vystúpi pán Eduard Kočiš a prosím menej emócií.
Petráš, Vladislav, poslanec NR SR (2013-03-13):
Ďakujem. Súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady Slovenskej republiky č. 384 z 25. februára tohto roku prideliť v druhom čítaní na prerokovanie tento návrh okrem výboru pre financie a rozpočet aj ústavnoprávnemu výboru, Výboru Národnej rady Slovenskej republiky pre hospodárske záležitosti a Výboru Národnej rady pre sociálne veci. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani predsedajúca, dajte, prosím, hlasovať.
Grendel, Gábor, podpredseda NR SR (2021-10-01):
Pán poslanec Martin Fecko.
B. Bugár, podpredseda NR SR: (2002-05-23):
(Hlasovanie.) Prítomných je 94 poslancov, za 1, proti 75, zdržalo sa 14, nehlasovali 4. Konštatujem, že bod 53 zo spoločnej správy nebol prijatý. Nech sa páči. P. Kanis, poslanec: Ďalej hlasujeme samostatne o bode 54. Odporúčam za.
Gyimesi, Juraj, poslanec NR SR (2020-12-02):
Vážený pán podpredseda, v rozprave nevystúpil nikto, neboli podané žiadne pozmeňujúce ani doplňujúce návrhy, preto vás žiadam, aby ste dali hlasovať o uznesení, tak ako je uvedené v správe.
Vážny, Ľubomír, poslanec NR SR (2024-04-24):
Teraz dajte hlasovať o bode 2 pozmeňujúceho návrhu.
Puci, Róbert, poslanec NR SR (2023-10-25):
Sľubujem. (Potlesk.)
P. Hrušovský, predseda NR SR: (2005-05-24):
(Hlasovanie.) 130 prítomných, 91 za, 4 proti, 31 sa zdržalo, 4 nehlasovali. Návrh sme schválili. Otváram rozpravu v treťom čítaní , páni poslanci. Pýtam sa, či sa chce niekto prihlásiť do rozpravy? Nie. Vyhlasujem rozpravu za skončenú. Pristúpime k hlasovaniu o návrhu skupiny poslancov na vydanie zákona, ktorým sa mení a dopĺňa zákon o obecnom zriadení ako o celku so schválenými pozmeňujúcimi návrhmi. Hlasujeme, páni poslanci. (Hlasovanie.) 130 prítomných, 77 za návrh, 45 proti, 6 sa zdržalo, 2 nehlasovali. Návrh skupiny poslancov sme schválili . Poprosím teraz pani poslankyňu Kláru Sárközy, aby z poverenia výboru pre sociálne veci a bývanie predložila Národnej rade návrhy hlasovaní k návrhu poslankyne Národnej rady Slovenskej republiky Márie Sabolovej na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci v znení neskorších predpisov (tlač 1062). Nech sa páči, pani poslankyňa. Prosím o pokoj, páni poslanci. Pán poslanec Pataky a Kaliňák. Nech sa páči, pani poslankyňa.
Paška, Pavol, predseda NR SR (2014-07-01):
Vy ste sám navrhovateľ?
P. Paška, predseda NR SR: (2007-10-16):
(Hlasovanie.) 141 prítomných, 131 za, 9 sa zdržalo, 1 nehlasoval. Konštatujem, že sme pridelili návrh zákona výborom a určili lehoty na jeho prerokovanie. Teraz pán poslanec Marián Kovačócy uvedie hlasovanie v prvom čítaní o vládnom návrhu zákona o cestovných dokladoch a o zmene a doplnení niektorých zákonov . Je to tlač 413.
Blanár, Juraj, podpredseda NR SR (2022-03-17):
Pán poslanec Vons s faktickou poznámkou.
R. Rafaj, poslanec: (2008-04-02):
A pokiaľ sa kolega Nagy odvolával na isté záväzky, tak rovnako tento dokument má aj dôležitú preambulu filozofie a zámeru prijímania tohto medzinárodného dokumentu a tu chcem povedať, že v tejto preambule sa prihliada predovšetkým na ochranu tých jazykov, ktorým hrozí postupný zánik a myslím si, že nikto nebude pochybovať o tom, že maďarčina na Slovensku je veľmi výkonný jazyk, ktorému absolútne nehrozí nijaký zánik a na čo kolega Nagy neprihliadol je rovnako zdôraznenie v preambule, že, citujem: „Ochrana a šírenie regionálnych jazykov a jazykov národnostných menšín.“ Teraz by som poprosil, keby ste veľmi pozorne počúvali „by sa nemala diať na úkor oficiálnych jazykov a potrebu ich učenia“. Čiže zopakujem, nie na úkor oficiálnych jazykov a potrebu ich učenia. Bodka. Nemusím nič viac dodať.
Laššáková, Jana, podpredsedníčka NR SR (2015-06-23):
Pán poslanec Hraško, nech sa páči.
P. Paška, predseda NR SR: (2008-05-20):
Pán poslanec Brocka, nech sa páči.
Grendel, Gábor, podpredseda NR SR (2021-10-05):
Želá si záverečné slovo pán spravodajca? Nie. Prerušujem rokovanie o tomto bode programu. Ďalším bodom je prvé čítanie o návrhu poslanca Tomáša Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Návrh zákona je pod tlačou 670, návrh na jeho pridelenie na prerokovanie výborom je v rozhodnutí č. 700. Dávam slovo pánovi poslancovi Tomášovi Valáškovi, aby návrh zákona uviedol. (Rokovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 670.)
Letanovská, Andrea, poslankyňa NR SR (2020-11-24):
Ďakujem pekne. Ďakujem vám za vaše poznámky, za vaše pripomienky. Chcela by som jednotlivo reagovať zaradom. Na pani Cigánikovú, áno, samozrejme, aj predĺženie tej doby fungovania alebo doby pôsobenia predsedu je veľmi dôležitá vec, tých sedem rokov aj máme v návrhu, len je to veľmi obsiahly materiál a chcela som byť veľmi, veľmi stručná, dnes dať naozaj len tie hlavné myšlienky. Ďakujem, to je, s tým úplne súhlasím, je to tak. A vlastne to je odpoveď možno aj na tie všetky, že prečo otvárame teraz, alebo by som reagovala možno na pána doktora Baláža, že prečo teraz reagujeme, prečo teraz hovoríme o úrade pre dohľad. Ja úplne súhlasím, že to sa nedá vytrhnúť z kontextu a je to komplexná vec a úrad pre dohľad možno by naozaj mal prísť až niekde po stanovení nároku štandardnosti. S tým úplne súhlasím. Ja na to reagujem, pretože sa tento zákon otvoril, urobili sa doňho dosť veľké zásahy, ktoré aj menia fungovanie toho úradu, najmä v zmysle oklieštenia jeho kompetencií, hoci som očakávala, že to bude inak. Čiže to je reakcia na to, že sa to deje práve teraz, ale ináč, samozrejme, súhlasím, že sa to nedá riešiť vytrhnuté z kontextu. A ešte na pána doktora Urbana by som chcela reagovať. Áno, DRG zďaleka nenapĺňa naše očakávania, vôbec to nefunguje tak, ako sme to chceli, koľko sa dalo do toho peňazí, energie, aké boli očakávania, čo však neznamená, že myšlienka je zlá. Tento systém, žiaden nie je dokonalý, ale tento systém relatívne spravodlivo vlastne navrhuje odmeňovania alebo úhrady za jednotlivé starostlivosti a prináša menej deformít, tak ako je to dnes, ako sú prospektívne rozpočty a podobne. Čiže myslím, že v tejto chvíli nemáme nič lepšie a vzhľadom na investície to potrebujeme dokončiť a dotiahnuť do konca. Ja budem teda vašu vieru, že si myslíte, že ministerstvo je kompetentnejšie to urobiť, ja zatiaľ vôbec tam nevidím tento priestor, ale uvidíme, keďže sa to udeje aj preto, že teda podporíme tento návrh, tak sama som zvedavá. A s pánom ministrom sme sa rozprávali... (Prerušenie vystúpenia časomerom.)
Matovič, Igor, poslanec NR SR (2023-03-28):
Ďakujem pekne. Tuto kolegovi Mizíkovi som... á, pardon, pani Vorobelová bola prvá, sa ma pýtala, že prečo straším ľudí vládou SMER-u a Republiky, no lebo som ju zažil na vlastnej koži. Vy ste boli mimo politiky a ja som tú politiku trošku viacej prežíval a naozaj ma mrzelo, keď tu nejakí skorumpovaní vagabundi zo SMER-u a HLAS-u, lebo však teda to je tá istá strana, tu vo veľkom rozkrádali to, čo patrilo všetkým. Naozaj to považujem za zradu voči voličom. A keď sa pýtate, teda prečo straším ľudí vládou SMER-u, lebo so to zažil. A prečo vládou Republiky? Lebo sme ich zažili na Banskobystrickom samosprávnom kraje 102 stavebných strojov predať za jedno euro, jako predal Suja, tak to je iné chrapúnstvo, čo ten človek spravil. A takýto ľudí pustiť k štátnej kase, si myslím, že to je naozaj že armagedon, takže myslím si, že je správne, aby sme strašili týmto, aby sme pomenovávali skorej, že asi ako by to vyzeralo, ak by takíto ľudia sa dostali. Povedali ste, že som nazýval ľudí opicami, dobytkom, dezolátmi. Nikdy som nenazýval ľudí ani opicami, ani dobytkom. Dezoláti áno, myslím si, že ľudia, existujú dezoláti, lebo keď niekto niekomu tvrdí, že keď sa zaočkuje, že tam bude mať nejaký nanočip a bude ho tam Bill Gates ovládať, tak to je podľa mňa normálne mešuge, čo by mal ísť na psychiatrickú kliniku. A či to nazveme mešuge, dezolát alebo psychiatrický pacient, to je jedno. Pánovi Mizíkovi som chcel aspoň takto povedať, odkázať jednu vetu, a to je, že dilino muji turaš tičit. Takže keď sa tak dobre vyzná v rómštine, tak pevne verím, že si preloží a že sa poučí. A ešte teda tuto kolegyni Romane Tabák ďakujem pekne za citáciu toho žalmu, ale keď som dobre počul, na začiatku bolo niečo také, že blažený človek, ktorý nevysedáva v kruhu hriešnikov. A ja som to ešte nečítal ten článok, ale ja dúfam, že to neni pravda (povedané so smiechom), že Romana Tabák chce ísť pomáhať vagabundovi, ktorý túto republiku rozkrádal... (Prerušenie vystúpenia časomerom.)
Paška, Pavol, predseda NR SR (2014-05-15):
Ďakujem pekne. Otváram rozpravu. Mám písomnú prihlášku do rozpravy za klub OĽaNO od pána poslanca Kadúca. Nech sa páči, pán poslanec.
Mezenská, Helena, poslankyňa NR SR (2014-01-28):
Naša účasť, dobrý deň, vážení páni poslanci, pani poslankyne, pani predsedajúca, téma ozbrojených síl, našej účasti integrácie v tom druhu zoskupenia, akým je NATO, nie je mojou silnou témou, ale pri tomto materiáli by ma naozaj zaujímalo, čo okrem toho, čo tu bolo predložené, aké konkrétne kroky a opatrenia ministerstvo prijalo na to, aby sme napríklad uskutočnili mierovú misiu v krajinách, do ktorých Slovensko vstupuje, pretože si myslím, že uvedený prehľad skôr preukazuje a dokazuje to, že možnosti účasti Slovenska a zásahu Slovenska v rámci rôznych vojenských akcií sa rozširujú. Zaujímalo by ma preto, pán minister, či dokážete pripraviť rovnaký sumár konkrétnych postupov a krokov, v ktorých Slovensko sa zaoberá a zameriava aj na mierovú misiu. Možno to dokážete povedať v priebehu i tejto rozpravy k danému návrhu na aktualizáciu vojenského zastúpenia. Ak nie, tak túto moju ústne predloženú požiadavku predkladám s tým, že by ma naozaj zaujímal takýto nejaký písomný záver. Nie som súčasťou príslušného výboru, ktorý sa tejto téme venuje. Takže naozaj mňa by zaujímalo, ktoré konkrétne opatrenia, kroky v rámci našej účasti v NATO Slovensko organizuje smerom k zmierovacím konaniam, k ukľudneniu situácie, v ktorých je vojenské napätie. Ďakujem.
Beblavý, Miroslav, poslanec NR SR (2011-09-13):
Vážení kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní k návrhu poslancov pána Fronca, Hrušovského, Abrhana, ktorí navrhli, aby sme novelizovali zákon č. 131/2002 o vysokých školách, a to ako určený spravodajca Výborom Národnej rady pre vzdelávanie, vedu, mládež a šport. Návrh tohto zákona bol doručený poslancom Národnej rady v zákonnej lehote. Predseda Národnej rady ho rozhodnutím č. 452 navrhol prideliť na prerokovanie výborom, navrhol gestorský výbor, lehoty. Konštatoval, že návrh zákona spĺňa všetky náležitosti, ktoré vyžaduje legislatíva. S ohľadom na oprávnenia, ktoré pre mňa ako spravodajcu výboru vyplývajú z rokovacieho poriadku Národnej rady, odporúčam, aby sa Národná rada po rozprave o návrhu zákona uzniesla, že podľa § 73 ods. 3 písm. c) rokovacieho poriadku Národnej rady predmetný návrh zákona prerokuje v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní, podľa § 74 ods. 1 zákona o rokovacom poriadku a v súlade s návrhom pána predsedu Národnej rady odporúčam Národnej rade prideliť návrh zákona v druhom čítaní dvom výborom: Ústavnoprávnemu výboru Národnej rady a Výboru Národnej rady pre vzdelávanie, vedu, mládež a šport. Za gestorský výbor navrhol pán predseda výbor pre vzdelávanie, vedu, mládež a šport, čo tiež podporujem, a takisto navrhol, aby výbory, ktorým bude návrh zákona pridelený, ho prerokovali v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, ďakujem, skončil som svoju spravodajskú informáciu a odporúčam otvoriť rozpravu k návrhu zákona.
Hrnčiar, Andrej, podpredseda NR SR (2020-02-20):
Pán poslanec Grendel.
Valášek, Tomáš, poslanec NR SR (2024-02-23):
Vďaka, pani poslankyňa, za tú skvelú prezentáciu dnes a, mimochodom, aj včera obdobná prezentácia k tej istej téme. Priznám sa, že som sa pousmial, keď si povedala, že budeš vďačná a rada za konštruktívnu diskusiu, pretože, samozrejme, ono to, bohužiaľ, drvivá väčšina týchto debát na tému toho, čo sa deje v Bruseli, najmä v podaní vládnej koalície, bola všetko, len nie konštruktívna. Ono by to bolo vlastne komické, keby to nebolo tak smrteľne vážne a keby tu nešlo o slovenskú reputáciu, eurofondy a iné. Veď keď sa nad tým zamyslíte, vládna koalícia, ktorá pripravila nielen hanobnú, ale aj zbabranú novelu Trestného zákona, ktorú museli zatiaľ, koľko, trikrát novelizovať? Predtým než vstúpila do platnosti? A štvrtá novela nás čaká v utorok, ak sa nemýlim, budúceho týždňa. Vláda, ktorá tým tak rozhasila slovenskú reputáciu v Bruseli, že dostáva pomaly týždenne listy a varovania od nezávislých inštitúcií, či je to prokurátor, či je to Komisia a vláda, o ktorej sa dnes píše v zahraničných médiách ako o proruskej, ohrozeniu demokracie a ohrozenie demokracie, ohrozenie fungovania Európskej únie. Táto vláda obviňuje opozíciu a obviňuje slovenských europoslancov z poškodzovania dobrého mena Slovenska vo svete. Veď to je ekvivalent toho, ako keby ste sa pozreli do zrkadla a nadávali zrkadlu, že ste pribrali. No tak čia že je to chyba? Toho zrkadla alebo vaša, vládna koalícia?
Glváč, Martin, podpredseda NR SR (2017-11-30):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Jeden poslanec, traja poslanci. Končím možnosť prihlásiť sa. Nech sa páči, pán poslanec Žarnay.
P. Farkas, poslanec: (2003-02-26):
Pán predseda, teraz môžeme pristúpiť k hlasovaniu.
Nedoba, Jakub, poslanec NR SR (2019-10-28):
Pán poslanec Osuský, ja som rád, že ste spomenuli aj to, že prieskumy nie sú božie slovo, lebo to neni žiadne veštenie, to je proste iba výsledok, ktorý vznikne na nejakých 1 024 ľuďoch, bolo by zázrakom, ak by sa to trafilo do mienky tých 2,5 milióna, ktorí prídu k voľbám. A takisto to nereflektuje nejaký posledný vývoj. Stačí, že sa niekto opije na plese, povie pravdu a hneď idú preferencie dole. Na rozdiel od predrečníkov, ja som rád, pán Osuský, že ste spomenuli aj vznik Československej republiky a pripodobnili ste to k tomu, o čom sa teraz bavíme, lebo Československá republika bola oázou demokracie v zmysle okolitých štátov, kde o tom mohli iba snívať. Bola to hospodársky úspešná krajina, ktorá patrila do topky vo svete. A ja by som bol rád, kiež by sme sa tou mierou demokracie priblížili aj dnes a neblížili sme sa k, kde nás súčasná garnitúra vedie, k Hondurasu a Bolívii, snáď sa nikto neurazí. A ja si myslím, že stále krajšie a lepšie byť čechoslovakistom ako fašistom. Ďakujem.
Nicholsonová, Lucia, podpredsedníčka NR SR (2016-05-20):
V zmysle rokovacieho poriadku teraz vystúpi predkladateľ pán, (reakcia z pléna) nech sa páči, tak máme vyčerpanú vlastne rozpravu, nikto iný sa ústne neprihlásil, takže môžete si vybrať, že či chcete v rámci rozpravy alebo ako záverečné slovo. Pokiaľ chápem, tak toto je záverečné slovo navrhovateľa. Nech sa páči.
Bobík, Jozef, poslanec NR SR (2014-07-10):
Ďakujem za slovo. Chcem nadviazať na obidvoch predrečníkov, aj na pána kolegu, ktorý je mojím krajanom, pán Mičovský dobre pozná Zemplín. A tam už tradične v minulosti ľudia boli jednoduchí, ale úprimní a nesmierne pracovití, napriek tomu, že pri tej práci nezabúdali, že v nedeľu je potrebné sa stíšiť, upokojiť a odpočívať. Aj mnohí to robili tak, že jednoducho len odpočívali, niektorí išli do kostola, niektorí čítali knihy, kalendáre, jednoducho tú nedeľu využívali na to, aby v pondelok boli znovu silnejší. Ale čo by som chcel z tých dvoch vystúpení podporiť, je to, aby sme riešili veci postupne, postupné kroky. Tu pán Mičovský naznačil, že kúpil kosačku, kde bolo napísané, že sa ňou v nedeľu nemá pracovať v Rakúsku. Tam nieže sa nesmie kosiť, tam sa nemôže ani frézovať v záhrade, nemôžu sa používať ani drviče a dokonca sa nesmú ani klepať koberce. Čiže zdanlivo je to úsmevná záležitosť, ale to len dokresľuje to, ako Rakúšania pochopili nedeľu. Ale najprv ju pochopili v tom zmysle, že ju povýšili na to, že to je zvláštny deň, osobitný deň, deň, keď naozaj človek sa má venovať sebe, rodine a nemá sa zapodievať ničím iným. Takže ak niekedy v budúcnosti sa chceme dožiť toho, aby aj na Slovensku pri niektorých predajoch, pri predajoch niektorých tovarov predávajúci, či výrobca pribalil upozornenie, že ním nesmie pracovať napríklad v nedeľu, tak k tomu sa môžeme dopracovať až potom, keď urobíme prvý krok. A či to bude prvý krok, tak ako naznačuje pán Brocka alebo pán kolega Mičovský, to sa uvidí. Ale v prvom rade je potrebné posunúť toto... (Prerušenie vystúpenia časomerom.)
Blanár, Juraj, podpredseda NR SR (2022-06-17):
Prajem všetkým príjemné dobré ráno. Vážená pani poslankyňa, vážení páni poslanci, vážený pán guvernér Národnej banky, otváram štvrtý rokovací deň 66. schôdze Národnej rady Slovenskej republiky. Dovoľte mi, aby som vás informoval o ospravedlnení neúčasti na dnešnom rokovaní týchto pánov poslancov a poslankýň: Vladimír Baláž, Jaroslav Baška, Jozef Habánik, Alexandra Pivková, Marián Saloň, Ján Blcháč, Richard Raši, Róbert Puci. Podľa schváleného programu teraz pristúpime k prerokovávaniu Správy o výsledku hospodárenia Národnej banky Slovenska za rok 2021 . Správa je uverejnená pod parlamentnou tlačou 941, správa výborov pod parlamentnou tlačou 941a. Ešte predtým, ako udelím slovo pánovi guvernérovi Národnej banky Slovenskej republiky, chcem vás informovať, že som dostal informáciu od predsedov poslaneckých klubov koaličných, že navrhujú, aby sme dnes o jedenástej hodine nehlasovali. Preto sa pýtam, či je všeobecný súhlas. (Súhlasná reakcia pléna.) Áno, ďakujem. Takže chcem zároveň aj informovať poslanecké kluby, ktoré sledujú toto vysielanie, aby dali informáciu svojim kolegom. Tak a teraz pristúpime k správe, udeľujem slovo guvernérovi Národnej banky Petrovi Kažimírovi. Nech sa páči, pán guvernér.
B. Bugár, podpredseda NR SR: (2006-05-25):
(Hlasovanie.) Prítomných je 113 poslancov, za 20, proti 18, zdržalo sa 61, nehlasovali 14. Konštatujem, že tento návrh nedostal podporu. Teraz budeme hlasovať o programe schôdze ako o celku. Prezentujme sa a hlasujme. (Hlasovanie.) Prítomných je 121 poslancov, za 104, proti 6, zdržali sa 10, nehlasoval 1. Konštatujem, že program 62. schôdze Národnej rady sme schválili. Teda pristúpime k druhému a tretiemu čítaniu o zákone z 19. apríla 2006, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál ste dostali ako tlač 1576. Dávam teraz slovo spoločnému spravodajcovi, podpredsedovi výboru pre zdravotníctvo, poslancovi Viliamovi Novotnému, nech sa páči.
Kočiš, Eduard, poslanec NR SR (2023-03-17):
Veľmi pekne ďakujem za slovo, pán predsedajúci. Pán kolega Viskupič, ja sa ti tiež chcem veľmi pekne poďakovať za tvoju kultivovanú a odbornú rozpravu. Ja som zase toho názoru, tak ako predkladatelia a ako každý jeden príčetný a zdravý človek, že zachovanie práva na hotovosť a jeho zakomponovanie do ústavy by malo byť nielen možnosťou, ale aj právom každého jedného človeka. A či sa budeme baviť, či to bude zachovanie nejakých platobných cash flow do nejakej sumy, či bude päť alebo 10-tisíc eur, to je absolútne jedno. Ale zachovanie práva platiť hotovosťou a právo platiť peniazmi alebo menou v danej krajine, v danom štáte by malo byť naozaj zachované. Sledujeme všetci veľmi dobre, čo sa deje. Sledujeme veľmi dobre, čo sa deje najmä v bankovom systéme a v bankovej sfére. Asi pred polhodinou 16. najväčšia banka Spojených štátov amerických Silicon Valley Bank ohlásila krach, bankrot na burze. Čiže ide pod správu veriteľov. Ľudia sú v panike, ľudia sú v strese, ľudia sú v šoku. Nevedia, čo bude s ich peniazmi. Čiže investovanie do nezmyslov, investovanie do totálnych nezmyselných startup-ov, ktoré presadzujú ako niečo úžasné, niečo skvelé, niečo, čo vám bude zadarmo vyrábať vaše peniaze. Ja som ešte nevidel žiaden startup, ktorý by bez práce vytváral nejakú hodnotu alebo nejaký zisk. Čiže toto je tá obava a zároveň toto je pravý čas, či už sme pred koncom volebného obdobia, alebo či sme pred nejakým ukončením právoplatnosti, kedy máme vlastne mandát vykonávať poslanca Národnej rady Slovenskej republiky. Ja som zároveň zástanca toho, že každý jeden poslanec má právo predkladať zákony a tento zákon o zachovaní a o zakomponovaní ústavnosti hotovosti je viac ako dôležitý a viac ako korektný. Čiže aj za seba, aj za kolegov z hnutia REPUBLIKA môžem povedať, že tento zákon určite posunieme ďalej.
Kollár, Boris, predseda NR SR (2023-03-16):
Je, prosím, všeobecný súhlas? (Reakcie z pléna. Reakcia predrečníka: „Ďakujem pekne.“ ) Ale. Dobre. Dávam o tomto návrhu hlasovať. Prosím, prezentujme sa a hlasujeme. Termínujeme ten bod. (Hlasovanie.) Prítomných 101 poslancov, za 78, proti 4, zdržali sa 17, nehlasovali 2. Uvedený návrh sme schválili. Pán poslanec, máte termínovaný bod. Ďalej pán poslanec Kéry, nech sa páči.
Laššáková, Jana, podpredsedníčka NR SR (2012-11-06):
Pani navrhovateľka, zaujmite miesto určené pre navrhovateľov. A teraz dávam slovo spravodajcovi, ktorého určil výbor pre hospodárske záležitosti, Alojzovi Přidalovi. Nech sa páči, pán spravodajca.
P. Paška, predseda NR SR: (2010-02-02):
(Hlasovanie.) 135 prítomných, 128 za, 3 sa zdržali, 4 nehlasovali. Aj tento návrh uznesenia sme schválili. Pán poslanec Zvonár v prvom čítaní uvedie hlasovanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Je to tlač 1371.
B. Bugár, podpredseda NR SR: (2005-09-21):
Dávam slovo spravodajcovi, predsedovi navrhnutého gestorského výboru pre sociálne veci a bývanie, poslancovi Júliusovi Brockovi. Nech sa páči.
Bugár, Béla, podpredseda NR SR (2018-09-19):
Nemôžte reagovať na pána poslanca...
Viskupič, Jozef, poslanec NR SR (2014-11-09):
Čiže sa dozvedáme, že ani cent, ani cent. Ani cent je nakoniec 25 mil. centov, respektíve štvrť milióna eur. A týmto pádom si myslím, že by naozaj premiér mohol opustiť priestory, kde sa robia tlačovky, a prísť sem a teda nám povedať, čo tým myslel, že doteraz z hľadiska tejto kauzy sme neprišli ani o jeden cent. Myslím si, že ľuďom bolo cez a prostredníctvom tejto tlačovky naklamané dosť, pretože štvrť milióna eur nie je malý peniaz, v krvácajúcom zdravotníctve je to zásadný peniaz. A ten druhý moment, že zmluva je zverejnená, zmluva je platná a k vyplateniu, pravdepodobne, ak nepríde k dohode, je ešte obludnejší, pretože to priamo odkrýva, a to, akým spôsobom sa možno tento vysúťažený tender urobil, pretože ak má tá firma naozaj nadštandardné vzťahy, tak celý čas, celý čas všetci, ktorí kritizovali a hovorili o obludnom systéme korupčného prepojenia, mali proste pravdu. Ja už neviem, aké iné čísla vás presvedčia o tom, že je obrovským prešľapom to, že sa niekto vydal cez personálne nominácie typu reper Ego spravovať jednu nemocnicu v piešťanskom okrese. Ďakujem.
M. Číž, podpredseda NR SR: (2007-06-28):
Teraz má slovo pani poslankyňa Sabolová.
Pčolinský, Peter, doterajší podpredseda NR SR (2023-10-25):
Pán predseda, nech sa páči, máte slovo.
Kotleba, Marian, poslanec NR SR (2018-02-09):
Pán predseda Danko, ja som vo svojej faktickej ani raz vaše meno nespomenul. Vy vo svojom príspevku moje viackrát, to znamená, vy máte asi nejaký psychický problém so mnou. Ak neviete bezo mňa žiť, ja vám darujem fotku aj s podpisom. Ale aby som na rozdiel od vás rozprával k veci, lebo ste hovorili dlho, ale nepovedali ste k dnešnej téme v podstate nič. Pán predseda Danko, vy tým, že ste vystúpili hneď na úvod tejto schôdze ešte pred samotným ministrom obrany, vy ste vlastne svojím vystúpením potvrdili, že sa jedná o exkluzívnu biznis kauzu Slovenskej národnej strany. Vy ste to jednoducho potvrdili. No ale čo je horšie, pán Danko, vy ste zase zavádzali a v niektorých veciach klamali. Hovorili ste o tom, aký ste priateľ Ruska, že nechcete útočných charakter NATO a tak ďalej, ale asi poznáte doktrínu NATO, ktorá hovorí o tom, že východné Slovensko má byť nástupný priestor pri konflikte s Ruskou federáciou. A, pán predseda, ja sa vás teraz ako predsedu Národnej rady, ale aj ako kapitána, ktorý o sebe sám niekoľkokrát teraz povedal, že nie je vojak, pýtam, viete, kde má byť väčšina týchto nových transportérov umiestnená? Práve na východnom Slovensku v dvoch útvaroch, teda na území jedného Košického a jeden na území Prešovského kraja. Čiže, pán predseda, keď chcete rozprávať k veci, tak si predtým aspoň naštudujte tú tému, aby ste neboli úplne na smiech. Ďakujem.
Kollár, Boris, predseda NR SR (2021-06-15):
S ďalšou faktickou poznámkou vystúpi pán poslanec Erik Tomáš.
Mikulec, Roman, poslanec NR SR (2023-11-28):
Ďakujem pekne. Pán poslanec Ševčík, no moc sme sa nedozvedeli k samotnému, k samotným dôvodom odvolávania ministra vnútra, ale viete, pri všetkej úcte, keď chcete hovoriť o niekom, a vy ste to spomenuli o Štefanovi Hamranovi, že nemal nikdy byť vo svojej pozícii, viete, tak ja by som mohol hovoriť o vašom pôsobení v Prahe na poste pridelenca, na čo upozorňovali aj naši českí kolegovia, že teda... Ale nebudem to dehonestovať, tak len to viete, je to také nedôstojné. Spomenuli ste, že v čom spočíva alebo podľa vás ohrozenie dôležitého záujmu štátnej služby, ale stále hovoríme o tom istom. Ak tu bolo ohrozenie štátneho, alebo teda dôležitého záujmu štátnej služby, tak to malo byť uvedené aj v tom samotnom rozhodnutí a v tom rozhodnutí to chýbalo, a keď to chýbalo, tak to bolo v rozpore so zákonom, lebo zákon jasne hovorí, že to v tom rozhodnutí má byť uvedené, a nielen citované, že je ohrozený dôležitý záujem štátnej služby. Spomínali ste uznesenia, ktoré boli vydané v znení, že v presne nezistenom čase na nezistenom mieste a neviem čo všetko. No ja vám môžem ukázať tieto uznesenia z roku 2012, vtedy ste nevystupovali, keď na základe takýchto uznesení boli vykonávané politické čistky vašimi predchodcami a orgánmi činných v trestnom konaní pod vedením Tibora Gašpara. A na záver ste spomínali smrť niektorých. Viete, vy, vy ani neviete koho, vy poviete, že v Čechách nejaký svedok, to si môžme vymyslieť takýchto prípadov, prepáčte, neviem koľko. Hovoríte, že Česi to vedú ako vraždu. Ale čo? Veď vy, vy ani neviete, koho spomínate, o kom hovoríte, a hlavne že to tu poviete, že niekto niekde niečo urobil a je to vedené ako vražda. Prepáčte, je to od vás dehonestujúce. (Potlesk.)
Hrnčiar, Andrej, podpredseda NR SR (2016-04-21):
Ďakujem. Takže prajem vám príjemný zvyšok dňa. (Potlesk.) (Prerušenie rokovania o 19.00 hodine.)
Žiga, Peter, podpredseda NR SR (2024-02-28):
Pani poslankyňa Kalmárová.
Glváč, Martin, podpredseda NR SR (2017-12-06):
Ďakujem. O vystúpenie požiadal pán poslanec Rajtár ako navrhovateľ so súhlasom ďalšieho v poradí. Nech sa páči.
Shahzad, Silvia, poslankyňa NR SR (2016-09-12):
... ja si, ja mám záujem si to študovať, naozaj si to, som si to už niekoľkokrát pozerala a aj ten návrh toho rokovacieho poriadku. Nie som v tom tak zbehlá a samozrejme, nemám tie vaše skúsenosti, takže odpustite mi. A na pani Vaľovú vlastne ani neviem, ako máme reagovať, lebo nereagovala na mňa, takže, bohužiaľ, je tu fakt, že, a to sa nestáva len mne, to je proste za múrmi tohto chrámu, sa to stáva úplne bežne, že človek so zdravotným postihnutím sa musí prispôsobovať miestu a nie, že miesto sa prispôsobuje zdravotne postihnutým. Tým nechcem povedať, že sa sťažujem, ale naozaj už cítim ten tlak, že mnoho vecí sa robí pre mňa a pritom to vôbec nie je pravda. Tie veci ja si nikdy domov neodnesiem a nikdy ich používať nebudem mimo toho času, kedy som tu a sú určené pre všetkých. A už cítim ten tlak, že za chvíľku, lebo skončením volebného obdobia možno mi vyčíslite účet, koľko som tento parlament stála. Takže je mi to ľúto, ale naozaj to tak je, hej, a asi toľko.
Glváč, Martin, podpredseda NR SR (2019-03-28):
Pani poslankyňa Šimkovičová
Hrušovský, Pavol, podpredseda NR SR (2010-09-08):
S faktickými poznámkami na vystúpenie pána predsedu sa prihlásili ôsmi páni poslanci. Končím možnosť ďalších prihlášok s faktickými poznámkami. Nech sa páči, pán poslanec Podmanický.
Paška, Pavol, predseda NR SR (2014-06-12):
Pán poslanec, vy ste boli navrhovateľ? Ja sa ospravedlňujem za otázku, nebol som tu. Hej, ako navrhovateľ ste predstúpili. Poprosím pani poslankyňu Vášáryovú, aby ako určená spravodajkyňa nám podala informáciu.
Grendel, Gábor, podpredseda NR SR (2021-03-30):
Ďakujem, pán spravodajca. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. A prerušujem schôdzu na desať minút s ohľadom na to, že zdravotnícky výbor ešte spracováva svoju spravodajskú správu z rokovania výboru k nasledujúcemu bodu. Takže pokračovať budeme o 14.16 hod. (Desaťminútová prestávka.) (Po prestávke.)
Viskupič, Jozef, poslanec NR SR (2015-12-11):
Na niekoľkých príkladoch si sa snažil dosť plasticky predostrieť, akým spôsobom sa hrá z môjho pohľadu rukojemnícka dráma. Voľným príkladom by sa to dalo opísať aj tým, že synátor by potreboval kúpiť tenisky, príde za otcom, aby mu kúpil tenisky. Idú do obchodu, za 30 eur ich kúpi, pretože ich potrebuje, no a následne 300 eur prepije v krčme. A keď príde domov a potrebuje to pred manželkou obhájiť, tak povie a ukáže synovi na nohy a povie, že ty si proti tomu, aby mal náš syn tenisky? To je presne ten príklad, akým spôsobom sa dá päťnásobne, desaťnásobne predražiť potrebná vec. Takisto ako pri cétečku, takisto pri kompe je to jeden a ten istý scenár. Rukojemnícka dráma pre potrebné veci, ktoré má štát zaplatiť a kúpiť a občanom sprostredkovať, za predražené a následne ukradnuté peniaze. Takýmto spôsobom si ukázal, že sa to nedeje len v jednom jedinom prípade kompy, ale aj v iných rezortoch.
Verešová, Anna, poslankyňa NR SR (2016-04-19):
Ďakujem za slovo. Pani podpredsedníčka, určite sa my vždy zhodneme vo všetkom, v čom podporíme rodinu. Zo svojich vlastných skúseností viem, že termín zosúladenia rodinných a pracovných povinností rodičov to je iba zásterka, akože ide o pomoc, zvlášť teda mladým rodinám. Podľa mojej skúsenosti ide, alebo úmyslom je zvyšovanie zamestnanosti, a nie pomoc otcom a mamám. Čo sa týka rovnoprávneho financovania subjektov poskytujúcich verejné služby, tak to je nekonečný príbeh. A v podstate stále vnímam takú aroganciu vlády voči tým, ktorí v sociálnych službách v mimovládnych organizáciách evanjelickej diakoniky alebo sociálno-slovenskej katolíckej charity, tieto subjekty obetavo zaťahujú na pomoc odkázaným členom rodín za štát. SMER – sociálna demokracia totiž doteraz nikdy nevidela za poskytnutím finančnej podpory človeka, osobu, pretože namiesto finančného príspevku pre občana, seniora ide finančný príspevok za zariadením sociálnych služieb. Namiesto finančného príspevku za študentom ako pomoci rodinám ide finančný príspevok za vlakom. Namiesto pomoci matkám ide o vylepšovanie štatistiky zamestnanosti. Taká je moja skúsenosť, a preto opakujem sa, že tak ma desí kontinuita tohto programového vyhlásenia. Ďakujem.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 124 poslancov, za 81, proti 14, zdržalo sa 27, nehlasovali 2. Uvedený návrh sme schválili.